American Pie 2

American Pie 2 er en amerikansk film fra 2002. Filmen, som blev skrevet af Adam Herz og David H. Steinberg, er en direkte opfølger til successen American Pie. I filmen mødes de fire venner fra den første film til en ny sommerferie efter, deres første år på college. Filmen blev lanceret i USA den 10. august 2001, og indtjente mere end 145 millioner dollar i USA og 142 millioner dollar i resten ag verden. American Pie 2 har også en opfølger: American Pie 3: Brylluppet (2003).

Handling 

For personerne i filmen er der gået et år siden de sidst var samlet. Det sidste år har de gået på forskellige universiteter rundt omkring i landet, og derfor ikke haft muligheden for at holde kontakten i lige stor grad som før. Men nu er det sommer, og så skal tropperne samles igen. Det forrige år indgik Jim (Jason Biggs), Kevin (Thomas Ian Nicholas), Oz (Chris Klein) og Paul (Eddie Kaye Thomas) en pakt om at miste sin mødom inden afslutningsfesten for gymnasiet var ovre. Denne gang indgår de en pagt om at gøre denne sommer til deres bedste nogensinde. Kevin tager kontakt med sin storebror for at få nogle tips, og efter det går turen til et stort hus de har lejet på kysten. For at finansiere ferien må de også tage Stifler (Seann William Scott) med sig, hvilket især Jim er meget imod. Meget er ved det samme som året før, men enkelte ting har forandret sig. Kevin og Vicky (Tara Reid) har slået op. Oz er stadig sammen med Heather (Mena Suvari). Jim drømmer stadig om Nadia (Shannon Elizabeth) og Paul drømmer om Stiflers mor. Stifler selv er lige så vild og pigetosset som altid. Før banden drager mod deres sommerhuset bliver Jim ringet op af Nadia, og får at vide at hun kommer for at besøge ham. Nu ønsker han at komme sig i god form så at han ikke skuffer hende, men sidste gang han ’gjorde det’ (med Michelle (Alyson Hannigan)) var det en fiasko. Så for at være sikker på ikke at skuffe opsøger han derfor den eneste pige han kender som vil have noget som helst med ham at gøre; Michelle som er på ’band camp’ ikke langt fra deres feriehus.

Skuespillere 
 Jason Biggs som Jim Levenstein
 Chris Klein som Chris 'Oz' Ostreicher
 Thomas Ian Nicholas som Kevin Myers
 Alyson Hannigan som Michelle Flaherty
 Shannon Elizabeth som Nadia
 Tara Reid som Victoria 'Vicky' Lathum
 Eddie Kaye Thomas som Paul Finch
 Seann William Scott som Steve Stifler
 Eugene Levy som Jims far
 Natasha Lyonne som Jessica
 Mena Suvari som Heather
 Jennifer Coolidge som Jeannine Stifler (Stiflers mor)
 Chris Owen som Chuck Sherman
 Eli Marienthal som Stiflers bror
 Casey Affleck som Tom Myers 
 Joelle Carter som Natalie
 John Cho som MILF guy #1
 Adam Brody som High School Guy.

Musik (soundtrack) 
 blink-182 – "Everytime I Look for You"
 Green Day – "Scumbag"
 Left Front Tire – "Bring You Down"
 American Hi-Fi – "Vertigo"
 Uncle Kracker – "Split This Room in Half"
 3 Doors Down – "Be Like That" (edit)
 Alien Ant Farm – "Good (For a Woman)"
 Angela Ammons – "Always Getting over You"
 Jettingham – "Cheating"
 Flying Blind – "Smokescreen"
 Fenix*TX – "Phoebe Cates"
 The Exit – "Susan"
 Sum 41 – "Fat Lip"
 Lucia – "I Will"
 Oleander – "Halo"

Referencer

Eksterne henvisninger 
 Officielle hjemmeside 
 

Amerikanske film fra 2001
Komediefilm fra USA
Engelsksprogede film